Det er funnet spor etter neolittiske kulturer. I antikken var hele det sentrale området på øya dekket av tette skoger. Mesteparten ble hugget ned i 1. århundre f.Kr. for å skaffe tømmer til Ptolemeerdynastiets marine. I tillegg ble mye tømmer brukt for å gi nok energi for utvinning av kobber. Så sent som på 1500-tallet var det riktignok fremdeles store mengder skog igjen på sletten. I dag er det bare skogsområder i de omkringliggende fjellene, særlig i Troodos.